[{"text_idx": "#000000", "text": "Laborplano donis nur hirtajn harojn"}, {"text_idx": "#000001", "text": "Preskau\u0306 nenio el la Strategia Laborplano de UEA estas realigita. La asocio ne sukcesis ec\u0302 ellabori novan planon. Pawe\u0142 Fischer-Kotowski demandas sin, c\u0302u Mark Fettes ankorau\u0306 havos tempon pruvi sian tau\u0306gecon por la prezidant-posteno."}, {"text_idx": "#000005", "text": "Sed plej okulfrapa estas la manko de la \u201cStrategia Plano kaj Laborplano\u201d. La periodo de la g\u0302isnuna, kiu antau\u0306 kvar jaroj rolis kiel elektoprogramo de la Fettes-teamo, j\u0302us finig\u0302is kaj mankas novaj direktoj por la asocio."}, {"text_idx": "#000008", "text": "Unu el la grandaj planoj estis starigo de la nova retejo por kiu la komitato disponigis en 2013 harhirtigan sumon de 100 mil eu\u0306roj. La estraro disponis pri c\u0302io: la povo, la financaj rimedoj, en la lasta jaro ec\u0302 plene subigita g\u0302enerala direktoro. Nenio helpis."}, {"text_idx": "#000009", "text": "La retejo s\u0302ang\u0302is nur la fasadon \u2013 lau\u0306 la skemo ellaborita ankorau\u0306 antau\u0306 la Fettes-erao. Kaj krom tio ni ricevis abundeton da mortnaskitaj retejetoj: aktivulo.net, esperanto.center, esperanto.net au\u0306 . Neniu plu povas orientig\u0302i inter tiuj pag\u0302oj, sed ne indas ec\u0302 provi \u2013 lau\u0306 aspekto, sed precipe lau\u0306 enhavo, ili ne estas interesaj kaj kreas nur falsan impreson de abundo."}, {"text_idx": "#000015", "text": "Same kiel Barack Obama, la prezidanto de Usono, kiu ricevis la Nobel-premion pri paco antau\u0306 ol atingi ion ajn, en 2013 Mark Fettes estis elektita la Esperantisto de la Jaro. Tio estis kvazau\u0306 fido-kredito por la revolucio kiun li tiom entuziasme au\u0306guris almenau\u0306 ekde 2012."}, {"text_idx": "#000017", "text": "La tempo komencas elc\u0302erpig\u0302i, Mark!"}, {"text_idx": "#000018", "text": "La teksto aperis samtempe en parenteze.net."}, {"text_idx": "#000021", "text": "Chu vi konas novan miraklan kanditaton por la posteno de UEA prezidanto ?"}, {"text_idx": "#000022", "text": "\u2013 Tio estas intensa demando, Dieter, c\u0302efe el la reala volo de Kandidato."}, {"text_idx": "#000025", "text": "Vorto estas viva persono (diris la poeto)."}, {"text_idx": "#000026", "text": "Kaj jen kial oni malesperu pri la estonteco de UEA."}, {"text_idx": "#000027", "text": "Jochjo la fushulo, edzighis al la plej bela princino ( el fabelo de Anderson ) Tial la nova prezidanto de UEA nepre estu tia fushulo !"}, {"text_idx": "#000029", "text": "Estas interese, ke la ligilo sub la nomo de la kontribuanto \"ekzistas\" direktas al IKEK ( Do la komunistoj estas la lastaj, kiuj kredas je fabeloj kaj revas pri belaj princinoj?"}, {"text_idx": "#000032", "text": "Biblioteko Hodler, la revuo \"Esperanto\", kaj la Libroservo de UEA estas kvazau\u0306 kulturaj heredaj\u0302oj en Esperantujo. Sed krom ili, c\u0302io estu sur la listo de forigeblaj eroj."}, {"text_idx": "#000036", "text": "Viaj vortoj amare trafas! Mi timas, ke la nuna gvidantaro pli kaj pli malutilas al UEA. Iliaj kapoj trovig\u0302as super la nuboj, sed kie estas iliaj piedoj? Estas ne la unua krizo de UEA, estas ne la unua fojo, ke estraro gvidas la organizaj\u0302on al abismo. El tio ni povus c\u0302erpi optimismon. Almenau\u0306 tio!"}, {"text_idx": "#000041", "text": "Sebastiano, membraro ofte emas enoficigi iun ajn, c\u0302ar la alternativoj estas ec\u0302 pli malbonaj au\u0306 mankas alternativo."}, {"text_idx": "#000043", "text": "Se li postulas, ke iu pruvu sian tau\u0306gecon, li nomu almenau\u0306 la konkretajn tau\u0306geckriteriojn. Tiel oni povus mem formi al si ideon pri la afero."}, {"text_idx": "#000047", "text": "Jes, ankau\u0306 Lapenna estis iel aroganta, sed li estas male ankau\u0306 kompetenta."}, {"text_idx": "#000048", "text": "Sebastiano, bonvole ne misuzu vian fakte bonegan kapablon retorikan por mortigi necesan diskuton! Mi tre petas vin."}, {"text_idx": "#000051", "text": "Dhu vu eraris la artikolon al kiu vi volis referenci?"}, {"text_idx": "#000053", "text": "Tute antau\u0306videbla kaj antau\u0306vidita. Mi provis sensukcese levi la demandon de la elekto de nova Estraro en uea-membroj antau\u0306 la enoficig\u0302o de Mark Fettes, sed c\u0302ia strebado estis sabotita. Estis evidentege, ke libera diskutado obstaklita. La ses jaroj sub Probal Dasgupta estis egale senrezultaj, kaj en tiu periodo libera diskutado ene de UEA estis sabotata. Mi provis averti dum jardeko, ke tio kio okazis en Esperanto-Asocio de Britio okazas ankau\u0306 en UEA. Estas sabotado."}, {"text_idx": "#000056", "text": "Strategio estas antau\u0306planado, sed eble la plej valora \u201cstrategio\u201d por Esperantujo nun estas REAGO-kapablo. Chuck Smith kaj Evildea estas du Esperantistoj kiuj posedas tian reago-kapablon. Mi, persone, ne estas tiel tia."}, {"text_idx": "#000057", "text": "Dependi de strategio kiu bazig\u0302as sur nova retpag\u0302o estas bone, sed kiel dirus Peter F. Drucker (la \u201cpatro\u201d de monderna estrado-scienco): Eble tio estus solvi la problemon de hierau\u0306, dum ni devas prepari nin por lukti kontrau\u0306 la problemoj de morgau\u0306. Retpag\u0302o estis ege valora strategio antau\u0306 15 jaroj; sed nun la agokampo estas en la sociaj medioj, kaj por agi tie oni devas \u201clog\u0302i\u201d tie. Moderna retejo necesas, sed ne plu sufic\u0302as por efika strategio."}, {"text_idx": "#000058", "text": "Fulmo-reagoj kutime ne okazas en la estraroj de firmaoj au\u0306 asocioj; fulma kaj efika reagado okazas en centraj oficejoj kun bone edukitaj kaj trejnitaj homoj kapablaj sukcesigi c\u0302iam s\u0302ang\u0302antajn situaciojn. La estraro donas la g\u0302eneralan, sekvendan vojon, kaj la CO interpretas kaj realigas g\u0302in. Sur tiu vojo devas akompani nin reago-kapablo, ekzemple, tiu de publikrilatistoj kiuj kapablas publikigi centojn da artikoloj pri Esperanto c\u0302iumonate tra la mondo."}, {"text_idx": "#000060", "text": "Dankon, Roland, pro viaj pensigaj vortoj. Speciale plac\u0302is al mi via komento pri RIMARKI la ekziston de la asocio UEA. Tiurilate mi havos demandon por vi, kaj poste komenton pri la Gazetaraj Komunikoj de UEA kaj publikaj rilatoj."}, {"text_idx": "#000061", "text": "Kiamaniere UEA povas rimarkigi sin ekster Esperantujo? Ekzistas Gazetaraj Komunikoj en la retejo sed lau\u0306 mi, tiu bela kaj longdau\u0306ra servo kaj g\u0302iaj \u201cnovaj\u0302oj\u201d restas plejparate ene de la muroj de UEA-ujo."}, {"text_idx": "#000062", "text": "Rigardu la lastan komunikaj\u0302on kiel ekzemplon. Mi citas, \u201cTut-Amerika Kongreso de Esperanto okazos en 2018 en Havano\u201d. Nu, estas bone, ke ni Esperantistoj sciu tion, sed ankau\u0306 estus bone, ke la ekstera mondo informig\u0302u pri g\u0302i."}, {"text_idx": "#000063", "text": "Mi ne diras per tio, ke c\u0302iuj devas trovi tion es siaj lokaj j\u0302urnaloj, revuoj, radioj kaj televidoj, sed ekzistas miloj kaj eble dekmilo da amaskomunikiloj, kaj inter ili certe estas spaco por artikoleto pri Kubo kaj Esperantistoj. Eble en 25 gazetoj el 10,000, por preni fantaziajn statistikojn."}, {"text_idx": "#000064", "text": "Multaj gazetoj en Usono kiuj volas speciale montri reziston al Trumpismo, ekzemple, trovos en artikolo pri Kubo kaj Esperantistoj kialon por publikigi ion pri tiu kunveno de TAKE (Tut-Amerika Kongreso de Esperanto)."}, {"text_idx": "#000065", "text": "Tradukado estas maniero, sed ne estas la plej efika vojo por diskonigi niajn ideojn. C\u0302iu lando, c\u0302iu regiono, c\u0302iu popolo, c\u0302iu etnogrupo, c\u0302iu kulturo \u2013 en Merkatiko, c\u0302iu celgrupo, havas siajn proprajn kutimojn kaj pensojn. Ni serc\u0302u homojn kiuj bone konas Publikajn Rilatojn c\u0302ar ili pli bone scias kiel komuniki efike kun tre diversaj celgrupoj. Ke tia homo estu, se iam eblos, en la Centra Oficejo de UEA. Tio helpos rimarkigi nin."}, {"text_idx": "#000066", "text": "Mi ne talentas en tia fako, mi nur scias, ke se ni trovos homon kiu kapablos publikigi abundajn diversajn artikolojn lau\u0306 diversaj vidpunktoj en amaskomunikiloj, ni estos rimarkitaj ekster la Movadoj mem. Pri la rimarkigo ene de UEA por g\u0302iaj membroj, tio estas alia temo, c\u0302u ne?"}, {"text_idx": "#000068", "text": "La dua afero estas la videbleco ekster Esperanto kaj tuj vi havas la lingvan problemon. Oni devas fari tion en nacia lingvo (aux en la angla, fi). La kelkjara fusxa agado de komitatano Cid organizi la sendadon \"personigitajn\" informojn al loka gazetaro klare montras la amatorecon sur cxi tiu kampo. Cxijare mi ankoraux nenion auxdis pri rezultoj, sed supozeble estas same neglektinda kiel en la antauaxj jaroj."}, {"text_idx": "#000069", "text": "TAKE (Tut-Amerika Kongreso de Esperanto) kaj Trump estas tikla afero, cxar Esperanto devus cxiam aspekti politike neuxtrala. Sed la pura informo pri la evento, la partoprenantoj, la temoj, la diskutoj (prezento de faktoj) estas cxiam permesata."}, {"text_idx": "#000071", "text": "Suficxas rigardi la retpagxon por tuj ekscii, ke oni povas atendi nenion. Kaj fakte oni nenion rimarkas de la organizo."}, {"text_idx": "#000072", "text": "Sed ecx se tie estus vera kompetenco pri \"PR\" (Public relations), la kara samideanoj ignorus la spertojn. Tio almenaux estas mia sperto dum jardekoj."}]